വിവിധ ശാഖകളുടെ നേതൃത്വത്തില് ഗുരുദേവ സമാധി ദിനം ആചരിച്ചു വെള്ളറട: എസ്.എന്.ഡി.പി യോഗം വെള്ളറട ശാഖയുടെ നേതൃത്വത്തില് വിവിധ ചടങ്ങുകളോടുകൂടി ശ്രീനാരായണഗുരുദേവന്റെ 94ാമത് സമാധി ദിനാചരണം നടന്നു. രാവിലെ പ്രത്യേക ഗുരുപൂജകളും വിശേഷാല് പൂജയും സംഘടിപ്പിച്ചു. ഉച്ചയ്ക്ക് അന്നദാനം, വൈകിട്ട് 3. 30ന് സമാധി പൂജയോടുകൂടി ചടങ്ങുകള് അവസാനിച്ചു. തേക്കുപാറ ശാഖയുടെ നേതൃത്വത്തിലും വിപുലമായ പരിപാടികളോടുകൂടിയാണ് സമാധി ദിനാചരണം നടന്നത്. രാവിലെ ഗുരുപൂജ, വിശേഷാല് ദീപാരാധന, അന്നദാനം, സമ്മാന വിതരണം, എന്നിവ നടന്നു. വൈകിട്ട് 3. 30ന് ഗുരുപൂജയോടുകൂടി സമാപിച്ചു. പുലിയൂര്ശാല ശാഖയുടെ നേതൃത്വത്തില് ശാഖയുടെ വക രണ്ട് ഗുരുമന്ദിരങ്ങളിലും പാരായണം പ്രത്യേക ഗുരുപൂജ, അന്നദാനം, സമാധിപൂജ എന്നിവ നടന്നു. ഇഴുവിക്കോട് ഗുരുദേവ ക്ഷേത്രത്തിലും പ്രത്യേക പൂജകളും ചടങ്ങുകളും നടന്നു. ഉച്ചയ്ക്ക് അന്നദാനം, സമാധിപൂജ എന്നിവയോടുകൂടി സമാപിച്ചു. കോവില്ലൂര് മീതി ശാഖ കരിങ്ങാലുമൂട്, തട്ടിട്ടമ്ബലം, കാരക്കോണം, മുള്ളിലവുവിള, കുട്ടമല ശാഖകളുടെ നേതൃത്വത്തിലും സമാധി ദിനാചരണം നടന്നു.